Michael Joseph Begley

**Michael Joseph Begley** (født 12. mars 1909 i Mattineague ved West Springfield i Massachusetts i USA; død 9. februar 2002 i  High Point i Nord-Carolina) var katolsk biskop av Charlotte i Nord-Carolina i USA.
## Liv og virke
### Bakgrunn
Michael Joseph Begley kom fra West Springfield i Massachusetts, og var sønn av  Dennis og Anna (*née* Moynahan) Begley. I Dennis Begley innvandret til USA fra County Kerry i Irland. Michael Begley fikk sin tidlige utdannelse ved West Springfield offentlige skoler og ved *Cathedral High School* i Springfield. Han studerte ved *Mount St. Mary's College* i Emmitsburg i Maryland, tok der en Bachelor of Arts-grad i 1930.

### Prest
Michael Joseph Begley ble presteviet den 26. mars 1934 av biskop Thomas O'Leary for bispedømmet Raleigh.

Begley ble postert til *Basilica Shrine of St. Mary Parish* i Wilmington (Nord-Carolina) og *St. Edward Parish* i High Point.

Så var han sogneprest for *St. Therese Parish* i Wrightsville Beach, *Immaculate Conception Parish* i Wilmington (1938–1942) og *St. Leo the Great Parish* i Winston-Salem. (1942–1955). Han tok en *Master of Social Work*-grad fra University of North Carolina i 1949. I 1955 ble Begley stiftende sogneprest i *St. Ann Parish* i Charlotte. Senere var han superintendent for Raleighs katolske barnehjem og sogneprest for *Our Lady of Grace Parish* i Greensboro.

### Biskop av Charlotte
Den 30. november 1971 utnevnte pave Paul VI ham til biskop av Charlotte. Den apostoliske delegat til USA, erkebiskop Luigi Raimondi, ordinerte ham til biskop den 12. januar 1972 i *St. Patrick Cathedral* i Charlotte; medkonsekratorer var biskopen av Raleigh, Vincent Stanislaus Waters, og hjelpebiskopen i Raleigh, George Edward Lynch.

I tillegg til sine plikter som bispedømmebiskop, fungerte Begley også som leder av den katolske komite for Appalachia.  I denne egenskap ledet han 26 andre biskoper fra 13 stater i å utsende et felles hyrdebrev *«This Land is Home to Me»* om de fattiges kår i regionen.  

Som tilhenger av dødsstraff støttet biskop Begley henrettelsen av seriemorderen Velma Barfield i 1984, og bemerket: *«Staten har rett til å idømme dødsstraff, og dette er et tilfelle da de valgte den retten.»*

Den 29. mai 1984 innvilget pave Johannes Paul II biskop Michael Joseph Begleys forespørsel om å få trekke seg av aldersgrunner. Han ble etterfulgt av msgr. John Donoghue.

Michael Begley døde den 9. februar 2002 på *Maryfield Nursing Home* i High Point i en alder av 92 år. Han var fetter til biskop William Joseph Hafey, og hadde døpt biskop Peter Jugis som barn.

## Episkopalgenealogi
Hans episkopalgenealogi er:

* Kardinal Scipione Rebiba (1504-1577) 
* Kardinal Giulio Antonio Santori (1532-1602) * bispeviet 1566
* Kardinal Girolamo Bernerio (1540-1611) *1586
* Erkebiskop Galeazzo Sanvitale (1566-1622) *1604
* Kardinal Ludovico Ludovisi  (1595-1632) *1621
* Kardinal Luigi Caetani (1595-1642) *1622
* Kardinal Ulderico Carpegna (1595-1679) *1630
* Kardinal Paluzzo Paluzzi Altieri degli Albertoni (1623-1698) *1666
* Pave Benedikt XIII (1649-1730) *1675
* Pave Benedikt XIV (1675-1758) *1724
* Kardinal Enrico Enríquez (1701-1756) *1743
* Erkebiskop Manuel Quintano Bonifaz (1698-1774) *1749
* Kardinal Buenaventura Córdoba Espinosa de la Cerda (1724-1777) *1761
* Kardinal Giuseppe Maria Doria Pamphilj (1751-1816) *1773
* Pave Pius VIII (1761-1830) *1800
* Pave Pius IX (1792-1878) *1827
* Kardinal Alessandro Franchi (1819-1878) *1856
* Kardinal Giovanni Simeoni (1816-1892) *1875
* Kardinal Antonio Agliardi (1832-1915) *1884
* Kardinal Basilio Pompilj (1858-1931) *1913 
* Kardinal Adeodato Giovanni Piazza (1884-1957) *1930
* Kardinal Luigi Raimondi (1912-1975) *1954
* Biskop *Michael Joseph Begley* (1909-2002) *1972

## Referanser